Copenhagen Suborbitals

Den private organisation Copenhagen Suborbitals blev stiftet i 2008 af en flok raket-entusiaster, som siden har udviklet og bygget raketter på Refshaleøen.

Indtil videre har Copenhagen Suborbitals bygget syv raketter - seks er blevet affyret fra det militære øvelsesområde Range ESD 139 øst for Bornholm, et område på 70 km x 35 km. Den sidste brød i brand, da den blev testet på Refshaleøen.

De raketter, der er sendt op fra Østersøen, har vejet mellem 146 kilo og 1.630 kilo ved opsendelsen - inklusiv driv- eller brændstof. Raketterne er kommet op til 8,2 kilometer op, inden de igen er landet i Østersøen.

Målet er at sende en person ud i rummet. Der er ikke sat årstal på ambitionen.